Poraz Hajduka u jadranskom derbiju s Rijekom donio je jednom navijaču Bijelih veliko veselje umjesto uobičajene tuge u takvim situacijama.

Igrač iz okolice Splita svoj listić uplatio je još u prošli četvrtak 18. kolovoza; čekao je do nedjelje navečer od kada je bogatiji je za 751.927,93 kune. Nije imao na pravo na pogrešku, uz ulog od 30 kuna pogodio je svih 20 parova na listiću, dva polufinalna para vaterpola na Olimpijskim igrama i svih 18 nogometnih parova koji su igrani kroz četiri dana.

Koeficijenti na listiću kretali su se od 1,20 do 2,60 koliko je iznosio koeficijent na pobjedu Rijeke na Poljudu.

Upravo ta utakmica bila je i zadnji događaj na dobitnom listiću, no nije se kladio srcem. Stavio je novce na poraz Hajduka usred Poljuda i vjerojatno mu nije bilo lako kad je Ohandza zabio za vodstvo na početku utakmice. No uslijedio je veliki preokret, Rijeka je slavila sa 4:2, a hajdukovac sada u miru može čekati Maccabi i ponovno navijati za Bijele.